שרה מישל גלר

שרה מישל פרינז (באנגלית: Sarah Michelle Prinze; נולדה ב-14 באפריל 1977) היא שחקנית קולנוע וטלוויזיה ויזמית יהודייה-אמריקאית. את תפקיד המשחק הראשון שלה קיבלה בגיל 6 בסרט טלוויזיה. לאחר מכן התפרסמה בשל תפקידה בתור קנדל הארט (אנ') באופרת הסבון "כל ילדיי" (1993 - 1995) ברשת ABC שבעקבותיו זכתה בפרס אמי לשעות היום לשחקנית צעירה, ובתור הדמות הראשית באפי סאמרס בסדרה "באפי ציידת הערפדים" (1997 - 2003), שעבורו זכתה לשבחים ואף למועמדות בפרס גלובוס הזהב ובתור דפני בלייק בסרט "סקובי-דו" ובהמשכו '"סקובי-דו 2: חופשי חופשי". גלר נולדה בניו יורק ב-14 באפריל 1977; בתם של רוזלן (לבית גרינפילד), גננת בגן ילדים, ושל ארתור גלר, עובד במפעל בגדים. שני הוריה יהודים אף שבתור אמריקאים חגגו גם את חג המולד. בשנת 1984, כשהייתה בת שבע, הוריה התגרשו והיא עברה לגור עם אמא באפר איסט סייד במנהטן. בזמן שגדלה עם אמה, ניתקו הקשרים עם אביה, ולא חודשו עד מותו מסרטן הכבד ב-9 באוקטובר 2001. גלר קיבלה מלגה חלקית ללימודים בבית הספר התיכון ובמכינה של קולומביה, מאחר שאמה לא הייתה מסוגלת לשלם שכר לימוד מלא. לאחר מכן, גלר למדה לזמן קצר בבית הספר הגבוה למוזיקה ואומנות ואמנויות הבמה פיורלו ה. לה גוארדיה, אך נשרה עקב עיסוקה במשחק; המורים איימו להכשיל אותה בגלל היעדרותה המתמדת מהשיעורים מכיוון שיצאה לאודישנים, למרות שקיבלה ציונים טובים. גלר סיימה את לימודיה בבית הספר המקצועי לילדים (אנ') במנהטן בשנת 1994 כתלמידה מצטיינת. בהיותה בת ארבע, גלר התגלתה על ידי סוכן שחקנים, במסעדה במנהטן. חודשיים לאחר מכן, היא עברה אודישן לסרט-טלוויזיה וקיבלה את התפקיד. זמן קצר לאחר מכן, גלר הצטלמה לפרסומת של חברת ברגר קינג, ובו מתחה ביקורת על חברת מק'דונלדס. פריצת הדרך בקריירה של גלר הייתה בשנת 1993, כשהשתתפה באופרת הסבון "כל ילדיי". בשנת 1995, בגיל 18, היא זכתה בפרס אמי, על תפקידה בתוכנית זו. בשנת 1995, לאחר שעזבה את "כל ילדיי", נבחנה גלר לתוכנית "באפי ציידת הערפדים", שבו קיבלה את התפקיד הראשי, למרות שבמקור נבחנה לתפקיד של קורדיליה צ'ייס. הסדרה קיבלה תגובות חיוביות מצד המבקרים וציוני רייטינג גבוהים. בעקבות משחקה בסדרה זו, הייתה גלר מועמדת לפרס גלובוס הזהב. בעקבות ההצלחה של הסדרה, נוצרה לה סדרת בת בשם "אנג'ל" - שם הופיעה גלר בתפקיד אורח. בשנת 2000, הופיעה גלר במגוון תפקידי אורח בטלוויזיה, ביניהם: הסדרה "סקס והעיר הגדולה" ובתוכנית המערכונים "סאטרדיי נייט לייב". ואף נתנה את קולה לסדרות אנימציה, כגון: "המלך היל" ו"משפחת סימפסון". בשנת 2011 יצאה הסדרה "מתחזה" בה מגלמת גלר את הדמות הראשית. הסדרה הופסקה בתום העונה הראשונה. ב-2019 הופיעה בתור עצמה בפרק האחרון בעונה ה-12 של הסדרה המפץ הגדול. היא ליוותה את ראג' לטקס פרסי נובל בו זכו שלדון ואיימי. לאחר סיומה של הסדרה "באפי ציידת הערפדים", בחרה גלר להתמקד בקריירה הקולנועית שלה. את צעדיה הראשונים בתחום הקולנוע, עשתה גלר בשנת 1997, כשהשתתפה בשני סרטי האימה הפופולריים: "צעקה 2" ו"אני יודע מה עשית בקיץ האחרון". שנתיים לאחר מכן, השתתפה בסרט "פשוט מקסימה" ובסרט "משחקי פיתוי". בשנת 2001, השתתפה גלר בסרטו של ג'יימס טובאק – "סטודנט מהארוורד". שנה לאחר מכן, השתתפה בסרט הקומדיה המצליח "סקובי-דו", ובהמשכו: "סקובי-דו 2", לצד בעלה, פרדי פרינז ג'וניור. סרטה הבא של גלר, היה בשנת 2004, הסרט "הטינה", אשר הכניס יותר מ-39.1 מיליון דולר ביום ההקרנה הראשון. ב-2006, הופיעה גלר גם בהמשך שלו "הטינה 2", אך רק בהופעת אורח. חודש לאחר מכן, הופיעה גלר בסרט "השיבה", אשר קיבל ביקורות מעורבות מצד המבקרים. ב-2007, גלר דיבבה בסרטי האנימציה "צבי הנינג'ה" ו-"אגדה ש'מגדה". גלר פגשה את בעלה לעתיד, השחקן פרדי פרינז ג'וניור במהלך צילומי סרט האימה "אני יודע מה עשית בקיץ האחרון" ב-1997. הם התחילו לצאת בשנת 2000, התארסו באפריל 2001, ונישאו במקסיקו ב-1 בספטמבר 2002. ב-2007, לקראת שנת נישואיהם החמישית שינתה את שמה רשמית לשרה מישל פרינז. ב-19 בספטמבר 2009 נולדה לזוג בת בכורה. ובשנת 2012 נולד לזוג בן; המשפחה מתגוררת בלוס אנג'לס. בצעירותה הייתה גלר מחליקה על הקרח בנוסף להיותה שחקנית; פעם אחת סיימה במקום השלישי בתחרות אזורית של מדינת ניו יורק. כמו כן היא בעלת חגורה שחורה בטאקוונדו. מדיה וקבצים בנושא שרה מישל גלר בוויקישיתוף שרה מישל גלר, ברשת החברתית פייסבוק שרה מישל גלר, ברשת החברתית אקס (טוויטר) שרה מישל גלר, ברשת החברתית אינסטגרם שרה מישל גלר, במסד הנתונים הקולנועיים IMDb (באנגלית) שרה מישל גלר, באתר "אידיבי", מאגר הידע העברי לקולנוע ישראלי ועולמי שרה מישל גלר, באתר AllMovie (באנגלית) שרה מישל גלר, באתר Rotten Tomatoes (באנגלית) שרה מישל גלר, באתר Box Office Mojo (באנגלית) שרה מישל גלר, באתר Metacritic (באנגלית) שרה מישל גלר, במסד הנתונים הקולנועיים KinoPoisk (ברוסית) שרה מישל גלר, באתר אפל מיוזיק (באנגלית) שרה מישל גלר, באתר Last.fm (באנגלית) שרה מישל גלר, באתר MusicBrainz (באנגלית) שרה מישל גלר, באתר Discogs (באנגלית) אתר מולטימדיה המוקדש לשחקנית מיכל הניג, לאן נעלמה שרה מישל גלר?, nrg,‏ 27 באפריל 2010 קרן בר לב, ‏קוטלת מלידה: האבולוציה של שרה מישל גלר, באתר ‏מאקו‏, 28 בפברואר 2014 שרה מישל גלר, באתר אנציקלופדיה בריטניקה (באנגלית) http://www.dailymail.co.uk/tvshowbiz/article-1168957/Sarah-Michelle-Gellar-pregnant-child-husband-Freddie-Prinze-Jr.html